## Rješenje kojim se ocjenjuje dopuštenom provedba koncentracije koja će nastati stjecanjem većine dionica i većinskoga prava glasa u glavnoj skupštini Požeške banke d.d. sa sjedištem u Požegi, od strane Podravske banke d.d., sa sjedištem u Koprivnici

### NN 64/2005 (23.5.2005.), Rješenje kojim se ocjenjuje dopuštenom provedba koncentracije koja će nastati stjecanjem većine dionica i većinskoga prava glasa u glavnoj skupštini Požeške banke d.d. sa sjedištem u Požegi, od strane Podravske banke d.d., sa sjedištem u Koprivnici

# HRVATSKA NARODNA BANKA

**1223**

Na temelju članka 39. stavka 2. pod i) Zakona o
Hrvatskoj narodnoj banci (»Narodne novine«, br.
36/2001.), a u vezi s člankom 40. Zakona o bankama (»Narodne novine«, br. 84/2002.) i točkom 9.1.1. Odluke o zaštiti tržišnog
natjecanja unutar bankarskog sektora (»Narodne novine«, br.
48/2003.), odlučujući povodom prijave namjere provede koncentracije koju je
podnijela Podravska banka d.d., sa sjedištem u Koprivnici, Opatička 3, guverner
Hrvatske narodne banke donosi

## RJEŠENJE

1. Ocjenjuje se dopuštenom provedba
koncentracije koja će nastati stjecanjem većine dionica i većinskog prava glasa
u glavnoj skupštini Požeške banke d.d., sa sjedištem u Požegi, Republike
Hrvatske 1b od strane Podravske banke d.d., sa sjedištem u Koprivnici, Opatička
3.

2.
Ovo je rješenje konačno u upravnom postupku.

3.
Ovo će rješenje biti objavljeno u »Narodnim novinama«.

```
Obrazloženje
```

```

```

I. 1. ožujka 2005. Hrvatska narodna banka
zaprimila je podnesak Podravske banke d.d., sa sjedištem u Koprivnici, Opatička
3 (u nastavku teksta: Podravska banka), kojim je dostavljena prijava namjere
provedbe koncentracije Podravske banke i Požeške banke d.d., sa sjedištem u
Požegi, Republike Hrvatske 1b (u nastavku teksta: Požeška banka) na temelju
odredbi točke 7. Odluke o zaštiti tržiš­nog
natjecanja unutar bankarskog sektora (»Narodne novine«, br.
48/2003., u nastavku teksta: Odluka), a u skladu s odredbama točke 8. Odluke.
Dopisom od 3. ožujka 2005. Hrvatska narodna banka je za­tražila od Podravske
banke nadopunu predmetne prijave. Dana 8. ožujka 2005. u službenim prostorijama
Hrvatske narodne banke održan je sastanak između predstavnika Podravske banke,
Požeške banke i predstavnika Hrvatske narodne banke. Nadopuna prijave namjere
provedbe predmetne koncentracije dostavljena je podneskom Podravske banke od
11. ožujka 2005. Podnesak je zaprimljen u Hrvatsku narodnu banku 14. ožujka
2005. Dana 18. ožujka 2005. Hrvatska narodna banka izdala je podnositelju
prijave, Podravskoj banci, Potvrdu kojom se potvrđuje da je 14. ožujka 2005.
Hrvatska narodna banka zaprimila potpunu prijavu namjere provedbe pred­metne
koncentracije. Slijedom navedenog, 14. ožujka 2005. smatra se danom podnošenja
predmetne prijave.

II. Razmatrajući podatke dostavljene u prijavi namjere
proved­be koncentracije i u
druge podatke kojima je raspolagala Hrvatska narodna banka, u postupku
ispitivanja prijave namjere provedbe koncentracije utvrđeno je sljedeće:

1. Sudionici koncentracije

Sudionici predmetne koncentracije su Podravska
banka sa sjedištem u Koprivnici, Opatička 3 i Požeška banka sa sjedištem u
Požegi, Republike Hrvatske 1b.

a)
Podravska banka

Podravska banka je banka univerzalnog tipa. U
svom poslovanju posebno je usmjerena na segmente građana, obrtnika, te malih i
srednjih poduzetnika.

Podravska banka je jedna od najstarijih banaka u
Republici Hrvatskoj, koja svoj začetak ima u Koprivničkoj dioničkoj štedionici
još 1872. godine.

U okviru prijave namjere provedbe predmetne
koncentracije, Podravska banka dostavila je dana 1. ožujka 2005. knjigu
dioničara Podravske banke sa stanjem na dan 28. veljače 2005. U knjizi
dioničara navedeni su sljedeći dioničari Podravske banke s udjelom većim od 1%
u temeljnom kapitalu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dioničar                                              Udio
u dioničkom

                                                           kapitalu
banke (%)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Antonia
Gorgoni                                  9,348%
udjela

Lorenzo Gorgoni                                 9,338% udjela

Cerere                                                9,295%
udjela

Đuro
Predović                                     8,737%
udjela

Miljan Todorović                                 8,178% udjela

Podravska
banka d.d. –

zbirni
račun za Italiju – fizičke osobe    4,814%
udjela

Sigilfredo Montinari                             4,796% udjela

Dario
Montinari                                   4,795%
udjela

Piero Montinari                                   4,794% udjela

Andrea
Montinari                                4,794%
udjela

Giovanni Semeraro                              4,110% udjela

Giuliano Chersi                                    2,862%
udjela

Podravska
banka d.d.                         1,924%
udjela

Miroslav
Purko Jeličić                         1,509% udjela

Quirico Semeraro                                1,161% udjela

Navedenih petnaest (15) najvećih dioničara
imatelji su ukupno 80,455% udjela u temeljnom kapitalu Podravske banke.

Nadalje, dostavljen je popis dioničara s udjelom
u temeljnom kapitalu Podravske banke, a koji su ujedno članovi Uprave i
Nadzornog odbora Podravske banke.

– Predsjednik Uprave Podravske banke mr. Julio Kuruc imatelj je
redovnih dionica koje čine 0,52% udjela u temeljnom kapitalu Podravske banke.

– Predsjednik Uprave Podravske banke mr. Julio Kuruc ujedno je imatelj
povlaštenih dionica koje čine 0,03% udjela u temeljnom kapitalu Podravske
banke.

Članovi Nadzornog odbora Podravske banke
imatelji su udjela u temeljnom kapitalu Podravske banke kako slijedi:

– G. Sigilfredo Montinari, predsjednik Nadzornog odbora Podravske banke,
imatelj je 5,12% udjela u temeljnom kapitalu Podravske banke

– G. Miljan Todorović, zamjenik predsjednika Nadzornog odbora Podravske
banke, imatelj je 8,73% udjela u temeljnom kapitalu Podravske banke,

– G. Đuro Predović,
član Nadzornog odbora, imatelj je 9,33% udjela u temeljnom kapitalu Podravske
banke.

– G. Dario Montinari,
član Nadzornog odbora Podravske banke, imatelj je 5,12% udjela u temeljnom
kapitalu Podravske banke.

Tijekom 2004. godine aktiva Podravske banke je
porasla na 1,56 milijardi kuna, što u odnosu na prošlu godinu predstavlja rast
od 18%, neto dobit porasla je preko 20% i iznosi više od 13 milijuna kuna.
Dobit iz redovnog poslovanja porasla je za 58%, a prihodi od naknada 51%.
Zabilježen je i rast neto prihoda od kamata za 9,5%. Depoziti klijenata porasli
su za preko 17%, dok su prihodi od ulaganja u vrijednosne papire porasli za
117%.

b)
Požeška banka

Godine 1872. Miroslav Kraljević osnovao je Prvu požešku
štedionicu na čijim je temeljima 1955. osnovana Zadružna banka i štedionica,
Slavonska Požega. Godine 1961. ista je promijenila tvrtku u Komunalna banka,
Slavonska Požega. Godine 1966. došlo je do nove transformacije u Komercijalnu
banku kojoj se pripojila Komunalna banka, Našice. Banka je 1970. godine ušla u
sustav Jugoslavenske poljoprivredne banke, Beograd nestankom koje je 1974.
Banka opet počela samostalno djelovati kao UBH Kreditna banka. Transformacija
kapitala Banke u dionički kapital i promjena tvrtke u Požeška banka d.d.,
Slavonska Požega izvršena je 1989. godine.

U prilogu prijavi namjere provedbe predmetne
koncentracije od 25. veljače 2005. dostavljena je knjiga dioničara Požeške
banke sa stanjem na dan 25. veljače 2005. Vlasnička struktura Požeške banke
prije provedbe predmetne koncentracije je sljedeća:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dioničar                                              Broj
dionica                 Udio u dioničkom

                                                                                              kapitalu
banke (%)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kamen-Ingrad d.d.                              28.722                        8,9756% udjela

Hrvatske
šume d.o.o.                          21.730                        6,7906% udjela

Podravska
banka d.d.                         18.132                        5,6663% udjela

Plamen-International d.o.o.                  12.995                        4,0609% udjela

Zvečevo d.d.                                       11.296                        3,5300% udjela

Croatia
osiguranje d.d.                        10.080                        3,1500% udjela

Presoflex d.o.o.                                     9.557                        2,9866%
udjela

Kutjevo
d.d.                                          8.975                        2,8047%
udjela

Hrvatski
fond za privatizaciju                 8.228                        2,5713%
udjela

Ramić-Trade d.o.o.                               7.800                        2,4375%
udjela

Eta
d.o.o.                                              7.639                        2,3872%
udjela

Orljava
d.o.o.                                        7.245                        2,2641%
udjela

Lider
d.o.o.                                           6.777                        2,1178%
udjela

Tekija
d.o.o.                                         6.700                        2,0938%
udjela

Metal-Gradnja
d.o.o.                            6.580                        2,0563%
udjela

Metalija-Trans d.o.o.                             6.500                        2,0313%
udjela

Vodoprivreda-Požega
d.d.                    6.460                        2,0188%
udjela

APP
d.d.                                               6.188                        1,9338%
udjela

Sloga
IMK d.d.                                     5.208                        1,6275%
udjela

Ivan
Enjingi stariji                                  5.200                        1,6250%
udjela

Ivan
Jakobović                                      5.000                        1,5625%
udjela

Spin Valis d.d.                                       4.890                        1,5281%
udjela

Plan-Projekt
d.o.o.                                4.684                        1,4638%
udjela

Opća
županijska bolnica                        4.668                        1,4588%
udjela

Vinko
Matijević                                     4.637                        1,4491%
udjela

Tofrado d.o.o.                                       4.450                        1,3906%
udjela

Osječka
trgovina papirom d.o.o.            3.500                        1,0938%
udjela

Požeška
banka d.d.                               3.500                        1,0938%
udjela

Navedenih dvadeset osam (28) dioničara imatelji
su ukupno 237.341 dionica, odnosno 74,1691% udjela u temeljnom kapitalu Požeške
banke.

*2. Pravni oblik koncentracije*

Pravni oblik predmetne koncentracije je
stjecanje većine dionica i većinskog prava glasa u glavnoj skupštini Požeške
banke od strane Podravske banke.

*3. Pravni temelj koncentracije*

Pravni temelj predmetne koncentracije su ugovori
o kupoprodaji dionica koje je Podravska banka zaključila s postojećim
imateljima dionica Požeške banke koji su iskazali interes za prodaju dijela
svojih dionica.

– Pravni temelji predmetne koncentracije su:

– Ugovor o kupoprodaji 28.722 redovnih dionica
Požeške banke d.d., zaključen 14. veljače 2005. između poduzetnika Kamen-Ingrad d.d. za proizvodnju, građenje, transport i trgovinu
i Podravske banke d.d.;

– Ugovor o kupoprodaji 14.922 redovnih dionica
Požeške banke d.d., zaključen 14. veljače 2005. između Zvonka Potnika zastupanog po opunomoćeniku Vladi Zecu i Podravske
banke d.d.;

– Ugovor o kupoprodaji 5.000 redovnih dionica
Požeške banke d.d., zaključen 14. veljače 2005. između Ivana Jakobovića zastupanog po opunomoćeniku Vladi Zecu i
Podravske banke d.d.;

– Ugovor o kupoprodaji 6.460 redovnih dionica
Požeške banke d.d., zaključen 14. veljače 2005. između poduzetnika Vodoprivreda
Požega d.d. zastupanog po opunomoćeniku Vladi Zecu i Podravske banke d.d.;

– Ugovor o kupoprodaji 1.000 redovnih dionica
Požeške banke d.d., zaključen 14. veljače 2005. između Nade Buturac
zastupane po opunomoćeniku Vladi Zecu i Podravske banke d.d.;

– Ugovor o kupoprodaji 11.078 redovnih dionica
Požeške banke d.d., zaključen 16. veljače 2005. između poduzetnika Plan-Projekt
d.o.o. i Podravske banke d.d.;

– Ugovor o kupoprodaji 20.101 redovnih dionica
Požeške banke d.d., zaključen 14. veljače 2005. između poduzetnika Plan-Projekt
d.o.o. i Podravske banke d.d.;

– Ugovor o kupoprodaji 694 redovnih dionica
Požeške banke d.d., zaključen 14. veljače 2005. između Vlade Zeca i Podravske
banke d.d.;

– Ugovor o kupoprodaji 6.500 redovnih dionica
Požeške banke d.d., zaključen 14. veljače 2005. između poduzetnika Metalija Trans d.o.o. zastupanog po opunomoćeniku Vladi
Zecu i Podravske banke d.d.;

– Ugovor o kupoprodaji 667 redovnih dionica
Požeške banke d.d., zaključen 14. veljače 2005. između poduzetnika
Zdravstveno--rekreacioni centar Toplice d.o.o. zastupanog po opunomoćeniku
Vladi Zecu i Podravske banke d.d.;

– Ugovor o kupoprodaji 11.296 redovnih dionica
Požeške banke d.d., zaključen 14. veljače 2005. između poduzetnika Zvečevo, prehrambena industrija d.d., zastupanog po
generalnom direktoru Zdravku Alviru i Podravske banke
d.d.

U svim predmetnim Ugovorima o kupoprodaji
dionica utvrđeno je da nominalna vrijednost redovnih dionica Požeške banke
iznosi 200 kn po dionici. Kupoprodajna cijena utvrđena je u iznosu od 100 kn po
dionici.

Predmetni prijenos dionica obavit će se po
pribavljanju potreb­ne suglasnosti od Hrvatske
narodne banke za stjecanje predmetnih dionica. Za slučaj da Podravska banka ne
dobije prethodnu suglas­nost
Hrvatske narodne banke za stjecanje predmetnih dionica Ugovor će se smatrati
nevažećim i neće proizvoditi nikakve pravne učinke, niti će Podravska banka
biti obvezna na bilo kakvu naknadu štete prodavateljima.

Na temelju predmetnih Ugovora Podravska banka
stekla je ukup­no 106.440 redovnih dionica Požeške
banke, svaka dionica nominalne vrijednosti 200,00 kn, što predstavlja 33,2625%
ukupnog broja dionica Požeške banke, a koje daju 33,2625% glasova na glavnoj
skupštini Požeške banke.

*4. Izvješće Podravske banke o gospodarskoj i pravnoj
opravdanosti predmetne koncentracije*

U prijavi namjere provedbe predmetne
koncentracije Podravska banka navodi kako namjerava steći sve dionice Požeške
banke. Nakon koncentracije svaka od sudionica koncentracije ostat će samostalna
banka i činit će grupu banaka. Podravska banka naglašava da se u posljednje tri
(3) godine intenzivno razvija i širi poslovnu mrežu na području cijele
Hrvatske, tako da danas ima 33 poslovnice na području deset (10) županija.
Poslovna mreža Požeške banke ostala je u lokalnim okvirima, tako da se tržište
Podravske i Požeške banke ne preklapaju, te će ulazak Podravske banke u
vlasničku struk­turu Požeške pružiti mogućnost za daljnji razvoj obiju banaka.

Nadalje, Podravska banka navodi kako Požeška
banka ima du­gu tradiciju na području koje gravitira
sjedištu banke, međutim u zad­nje dvije (2) godine
ima evidentne probleme u poslovanju, koji rezultiraju osipanjem klijenata,
smanjenjem aktive i iskazivanjem gu­bitka u
poslovanju. Oporavak Požeške banke u takvim okolnostima teško je moguć bez
strateškog partnera. Toga su svjesni i dioničari i uprava Požeške banke, te su
u poslovnom planu za ovu godinu kao osnovni cilj postavili pronalaženje
strateškog partnera.

Požeška banka danas ima aktivu od 420 milijuna
kuna i gubitak u 2004. godini od 14,3 milijuna kuna, prema nerevidiranom
financijskom izvješću. Banka posluje gotovo isključivo na području jedne (1)
županije i ima osam (8) poslovnica, uključujući i centralu.

Većina usluga Požeške banke su klasični
bankarski proizvodi, dok je razvijanje suvremenih financijskih usluga relativno
skromno i u začetku. Požeška banka samostalno vodi kunski platni promet za xx (poslovna tajna) poslovnih subjekata, a u suradnji s
FINA-om obavlja platni promet po xx (poslovna tajna)
računa poslovnih subjekata.

Podravska banka ističe kako će nakon njenog
ulaska u vlasničku strukturu Požeške banke, aktivnosti biti usmjerene na
konsolidiranje i jačanje bilance Požeške banke. U tu svrhu odmah će se početi
razvijati novi proizvodi i usluge kakve u svojoj ponudi ima Podravska banka.

Također, Podravska banka smatra da na području
djelovanja Požeške banke ima dovoljno potencijala za povećanje broja klijenata,
osobito xx (poslovna tajna). Podravska banka
samostalno obavlja xx (poslovna tajna), tako da je u
mogućnosti pružiti potrebna tehnička i stručna znanja za implementaciju te
usluge u ponudu Požeške banke.

Nadalje, navodi se kako će u suradnji s
Podravskom bankom brže i efikasnije moći riješiti i problemi velike izloženosti
Požeške banke prema pojedinim grupama klijenata, bilo refinanciranjem pojedinih
plasmana ili učinkovitijom naplatom dospjelih potraživanja.

Podravska banka procjenjuje da u razdoblju do xx (poslovna tajna) godine Požeška banka može postati
stabilna i profitabilna bankarska institucija, koja je u svom poslovanju
okrenuta ciljnoj skupini xx (poslovna tajna).

*5. Mjerodavno tržište*

Odredbama točke 1. Odluke je određeno da se za
potrebe iste na odgovarajući način primjenjuje definicija pojma mjerodavno
tržište iz propisa koji reguliraju zaštitu tržišnog natjecanja. Sukladno Uredbi
o načinu utvrđivanja mjerodavnog tržišta (»Narodne novine« br.
51/2004) mjerodavno tržište, u smislu članka 7. Zakona o zaštiti tržišnog natjecanja
(»Narodne novine«, br. 122/2003), određuje se kao
tržište određenih proizvoda koji su predmet obavljanja djelatnosti poduzetnika
na određenom zemljopisnom području.

Slijedom iznijetoga, mjerodavno tržište u ovom
ispitnom postupku određeno je kao tržište univerzalnog bankarstva na području
Požeško-slavonske županije.

Mjerodavno tržište u svojoj proizvodnoj
dimenziji određeno s ob­zirom
na predmet poslovanja banaka – sudionica koncentracije, odnosno s obzirom na
njihove poslovne aktivnosti. Mjerodavno trži­šte u
svojoj zemljopisnoj dimenziji određeno je imajući na umu karakter predmetne
koncentracije – naime, provedbom ove koncentracije Podravska banka će steći
većinu udjela i većinu prava glasa u glavnoj skupštini Požeške banke, a
maksimalno 100% udjela u te­meljnom kapitalu iste, s
tim da će banke nastaviti poslovati kao zasebne pravne osobe. Slijedom
iznijetoga, provedbom ove transak­ci­je Podravska
banka stječe postojeći tržišni udjel Požeške banke koja je i poslovnom mrežom i
svojim kreditnim i depozitnim aktivnosti­ma fokusirana isključivo na tržište
Požeško-slavonske županije u ko­joj Podravska banka nije prisutna svojom
poslovnom mrežom. Pri razmatranju ovakve definicije mjerodavnog tržišta u
zemljopis­noj dimenziji uzet je u obzir i specifičan zemljopisni položaj Požeš­ko-slavonske županije (Požega kao središte županije
je smještena u »Zlatnoj dolini« koju okružuje vijenac Papuk – Psunj – Krndija – Dilj).

Mjerodavno tržište je analizirano pomoću analize
tržišnih udjela banaka – sudionica koncentracije na mjerodavnom tržištu.
Tržišni udjeli istih su uspoređeni s tržišnim udjelima banaka koje se na
području Požeško-slavonske županije s obzirom na svoju poslovnu mrežu mogu
smatrati direktnim konkurentima Požeškoj banci.

a) Analiza mjerodavnog tržišta prekotržišnih
udjela

Ugovori o kupoprodaji dionica Požeške banke koji
predstavljaju pravni temelj predmetne koncentracije su potpisani 14. i 16.
veljače 2005., pa bi slijedom toga, a sukladno pravilima struke, tržišne udjele
trebalo analizirati prema podacima za prethodno razdoblje, odnosno za 2004.
godinu. Imajući na umu određenje mjerodavnog tržišta analizirani su tržišni
udjeli banaka prema izdanim kreditima i primljenim depozitima u
Požeško-slavonskoj županiji sa stanjem na kraju svakog kvartala (31. ožujka,
30. lipnja, 30. rujna i 31. prosinca) prethodne godine.

Za analizu tržišnih udjela banaka prema
kreditima i depozitima korišteni su podaci iz Izvješća o geografskoj
koncentraciji danih kredita i primljenih depozita (dalje: KKD obrazac).
Prethodna razdoblja nisu analizirana budući da je Hrvatska narodna banka s
prikupljanjem podataka iz KKD obrasca započela tek 2004. godine. Tržišni udjeli
s obzirom na poslovnu mrežu su analizirani prema podacima Hrvatske narodne
banke na dan 30. lipnja 2004. Podaci o poslovnoj mreži banka na dan 31.
prosinca 2004. nisu analizirani budući da stručne službe Hrvatske narodne banke
s istima još ne raspolažu.

U analizi mjerodavnog tržišta tržišni udjeli
banaka – sudionica koncentracije su uspoređeni s tržišnim udjelima banaka koje
s obzirom na veličinu i distribucijsku mrežu predstavljaju konkurente bankama –
sudionicama koncentracije na mjerodavnom tržištu.

Tržišni udjeli na mjerodavnom tržištu su
analizirani uzimajući u obzir postojanje grupa banaka (tržišni udjeli društva-kćeri
su pridodani tržišnim udjelima društava-majki u slučaju postojanja bankarske
grupe).

*aa**)Tržišni
udjel banaka sudionica koncentracije na mjerodav­nom tržištu prema primljenim depozitimai
izdanim kreditima*

Prema podacima Hrvatske narodne banke na dan 31.
ožujka 2004. i 30. lipnja 2004. Požeška banka je na tržištu univerzalnog
bankarstva Požeško-slavonske županije prema depozitima imala vladajući položaj
s tržišnim udjelima od 42,09%, odnosno 41,69%. Međutim, tržišni udjel Požeške
banke na mjerodavnom tržištu mjeren prema depozitima ima trend pada, pa je ista
30. rujna 2004. imala tržišni udio od 36,68%, a 31. prosinca 2004. 36,09%. Iako
tržišni udio iste predstavlja najveći tržišni udio banke prema depozitima na
mjerodavnom tržištu, očigledno je da je Požeška banka u vremenskom periodu od
devet (9) mjeseci izgubila 6% tržišta. U promatranom razdoblju tržišni udio
Podravske banke prema depozitima na mjerodavnom tržištu kreće se u rasponu od
0,04% do 0,06%.

S obzirom na visinu tržišnog udjela prema depozitima
među ostalim bankama na mjerodavnom tržištu kao glavni konkurent Požeškoj
banci, a prema ovom kriteriju se izdvaja Erste & Steiermärkische Bank d.d. čiji
tržišni udjel konstantno raste u promatranom periodu, a na dan 31. prosinca
2004. iznosio je između 15% i 20%. Slijedi Slatinska
banka d.d. s tržišnim udjelom prema depozitima između 10% i 15%. Kretanje
tržišnog udjela Slavonske banke d.d. mjerenog prema depozitima ima trend rasta,
a na dan 31. prosinca 2004. isti je iznosio između 10% i 12%. Svi ostali
tržišni takmaci prema tržišnom udjelu u depozitima na mjerodavnom tržištu
zauzimali su znatno manje vrijednosti.

Prema tržišnom udjelu mjerenom prema kreditima
Požeška banka na mjerodavnom tržištu ima četvrtu tržišnu poziciju s tržišnim
udjelima od 14,48% na dan 31. ožujka 2004., 15,57% 30. lipnja 2004., 13,99% 30.
rujna 2004., te 13,05% 31. prosinca 2004. Tržišni udjel Požeške banke prema
kreditima na mjerodavnom tržištu ima trend pada. Podravska banka na ovom
tržištu prema kreditima ima zanemariv tržišni udjel između 0,10% i 0,12%.

Na mjerodavnom tržištu mjereno prema kreditima,
najveći tržišni udio zauzima Grupa Hypo Alpe-Adria-Bank d.d. zbog tržišnih
udjela Slavonske banke d.d. Tržišni udjeli ove Grupe prema promatranom
kriteriju kreću se između 20% i 30% i imaju rastući trend. Po tržišnim udjelima
mjerenim prema kreditima na mjerodavnom tržištu slijedi Privredna banka Zagreb
d.d. Grupa Privredne banke Zagreb d.d. na istom tržištu ima tržišni udjel u
kreditima između 16% i 21%. Na trećem mjestu s obzirom na udio u kreditima na
ovom mjerodavnom tržištu nalazi se Zagrebačka banka d.d. s tržišnim udjelima
koji imaju trend pada s iznosa između 17% i 19% na dan 31. ožujka 2004. na
iznos između 13% i 15% na dan 31. prosinca 2004.

*ab**) Analiza
mjerodavnog tržišta preko kanala distribucije*

Kao prilog prijavi namjere provedbe predmetne
koncentracije dostavljen je opis poslovne mreže Podravske banke i Požeške
banke. Iz istoga slijedi da poslovnu mrežu Podravske banke čine 33 poslov­nice u 11 županija, koje
su organizirane u sedam (7) komercijalnih centara i to:

1. Komercijalni centar Rijeka:

–
Poslovnica Rijeka,

–
Poslovnica Crikvenica,

–
Poslovnica Viškovo,

–
Poslovnica FINA Opatija,

–
Poslovnica FINA Poreč;

2.
Komercijalni centar Zadar:

–
Poslovnica Zadar;

3.
Komercijalni centar Split:

–
Poslovnica Split,

–
Poslovnica Kaštel Sućurac;

4.
Komercijalni centar Zagreb:

–
tri (3) poslovnice u Zagrebu,

–
Poslovnica Donji Stupnik,

–
Poslovnica Dugo Selo;

5.
Komercijalni centar Bjelovar:

–
Poslovnica Bjelovar,

–
Poslovnica Grubišno Polje,

–
Poslovnica Veliki Grđevac,

–
Poslovnica Osijek,

–
Poslovnica Đurđevac,

–
Poslovnica Garešnica,

–
Poslovnica Križevci,

–
Poslovnica FINA Virovitica;

6.
Komercijalni centar Koprivnica:

–
pet (5) poslovnica u Koprivnici,

–
Poslovnica Gola,

–
Poslovnica Đelekovec,

–
Poslovnica Novigrad Podravski,

–
Poslovnica Legrad;

7.
Komercijalni centar Varaždin:

–
Poslovnica Varaždin,

–
Poslovnica Ludbreg,

–
Poslovnica FINA Čakovec.

Podravska banka ima poslovnu suradnju s
Financijskom agencijom (FINA), Zagreb, temeljem koje se obavljaju komercijalni
poslovi u ime i za račun Podravske banke u prostoru FINA-e s njihovim
zaposlenicima u četiri (4) Podružnice FINA-e i to, kako je i gore navedeno: Poreč,
Opatija, Čakovec i Virovitica. Do prošle godine ovaj vid suradnje obavljao se
na 25 lokacija FINA-e, ali je Podravska banka u međuvremenu na postojećim
lokacijama otvorila vlastite poslovnice ili otkazala suradnju za područja u
kojima poslovanje nije bilo profitabilno.

Nadalje, Požeška banka posluje u osam (8)
poslovnica (uključujući i centralu) isključivo na području Požeško-slavonske
županije kako slijedi:

1.
Centrala Požega,

2.
Trg Požega,

3.
Kolodvor Požega,

4.
Babin vir Požega,

5.
Pleternica,

6.
Kutjevo,

7.
Velika,

8.
Čaglin.

Slijedom iznijetoga, na mjerodavnom tržištu
Podravska banka nije prisutna svojom distributivnom mrežom, a Požeška banka ima
sedam (7) poslovnica. Distributivna mreža banaka na mjerodavnom tržištu je
analizirana prema podacima Hrvatske narodne banke na dan 30. lipnja 2004.

Na mjerodavnom tržištu Požeška banka sa svojih
sedam (7) poslovnica ima tržišni udjel od 29,17% cijele distributivne mreže
banaka u Požeško-slavonskoj županiji. Na mjerodavnom tržištu 30. lipnja 2004.,
prema podacima Hrvatske narodne banke, bilo je prisutno još deset (10) drugih
banaka sa svojom poslovnom mrežom. Od ostalih banaka koje su na navedeni datum
svojom poslovnom mrežom bile prisutne na mjerodavnom tržištu, vodeće mjesto
zauzima Slatinska banka d.d. koja ima četiri (4)
poslovne jedinice. Erste&Steiermärkische
Bank d.d. ima tri (3) poslovne jedinice, isto kao i
Privredna banka Zagreb d.d. Nadalje, Banka Brod d.d., Banka Kovanica d.d. i
Croatia banka d.d. prisutne su u Požeško-slavonskoj županiji sa jednom (1)
poslovnom jedinicom. Također, HVB Splitska banka d.d., Križevačka banka d.d.,
Slavonska banka d.d. i Zagrebačka banka d.d. posluju sa jednom (1) poslovnom
jedinicom.

Požeška banka se ističe brojem poslovnih
jedinica, što se odražava i na najjači tržišni udjel prema depozitima
primljenim u Požeško-slavonskoj županiji, dok je prema tržišnom udjelu u
izdanim kreditima iste županije tek na četvrtom mjestu. Objašnjenje za ovo su
problemi u kojima se nalazi Požeška banka zbog kojih se kod iste smanjuje iznos
sredstava raspoloživ za kreditne plasmane.

Nadalje, iz nadopune prijave namjere provedbe
predmetne koncentracije od 11. ožujka 2005. slijedi da pored pružanja usluga
putem poslovne mreže, banke – sudionice koncentracije pružaju svoje usluge i
preko drugih oblika distribucijskih kanala. Naime, Podravska banka ima u
poslovnoj mreži instalirano 40 bankomata i xx
(poslovna tajna) EFT POS uređaja za bezgotovinsko plaćanje roba i usluga.
Početkom 2005. godine Podravska banka je imala xx
(poslovna tajna) korisnika MBcard, xx (poslovna tajna) korisnika Visa electron
kartica, xx (poslovna tajna) korisnika MasterCard
kartica i xx (poslovna tajna) korisnika MasterCard corporate kartica. Podravska banka svojim klijentima izdaje
sve navedene kartice temeljem ugovora s Erste & Steiermärkische Bank d.d. kao
bankom principalom. Putem Internet bankarstva platni promet obavlja xx (poslovna tajna) klijenata Podravske banke.

Nadalje, Požeška banka u svojoj poslovnoj mreži
ima tri (3) bankomata i xx (poslovna tajna) EFT POS uređaja
za bezgotovinsko plaćanje roba i usluga. Za korištenje usluga bankomata i EFT
POS uređaja, Požeška banka je izdala xx (poslovna
tajna) MBcard kartica. Požeška banka ne izdaje svojim
klijentima kreditne kartice, a putem Interneta klijenti mogu samo provjeriti
stanje na svojem računu u Banci.

b) Analiza tržišnog udjela Podravske banke i
Požeške banke na tržištu univerzalnog bankarstva Republike Hrvatske

Prema podacima Hrvatske narodne banke na dan 30.
lipnja 2004., Podravska banka je na tržištu univerzalnog bankarstva Repub­like Hrvatske (nacionalni nivo) imala tržišni udio od
0,65% prema ukupnoj aktivi, 0,76% prema ukupno prikupljenim depozitima, te
0,71% prema ukupno izdanim kreditima. 31. prosinca 2004. godine tržišni udjeli
Podravske banke na nacionalnom nivou bili su 0,68% prema ukupnoj aktivi, 0,87%
prema ukupno prikupljenim depozitima, te 0,71% prema ukupno izdanim kreditima.

Nadalje, prema podacima Hrvatske narodne banke
na dan 30. lipnja 2004. Požeška banka je na tržištu univerzalnog bankarstva
Republike Hrvatske (nacionalni nivo) imala tržišni udio od 0,20% prema ukupnoj
aktivi, 0,20% prema ukupno prikupljenim depozitima, te 0,22% prema ukupno
izdanim kreditima. 31. prosinca 2004. godine tržišni udjeli Požeške banke na
nacionalnom nivou bili su 0,18% prema ukupnoj aktivi, 0,22% prema ukupno
prikupljenim depozitima, te 0,20% prema ukupno izdanim kreditima.

Slijedom iznijetoga, provedbom predmetne
koncentracije Grupa banaka koju će činiti Podravska banka i Požeška banka prema
podacima na dan 31. prosinca 2004. imat će tržišni udio od 0,86% prema aktivi
(0,85% na dan 30. lipnja 2004.) 0,91% prema kreditima (0,93% na dan 30. lipnja
2004.), te 1,09% prema depozitima (0,97% na dan 30. lipnja 2004.).

Provedbom predmetne koncentracije neće doći do
promjene omjera tržišne koncentracije, odnosno do promjene pokazatelja CR2 i CR5, ali će doći do gotovo neznatne promjene Herfindahl-Hirschmanovog indeksa
(dalje: HHI) – dolazi do promjene vrijednosti sa 1366,59 prije provedbe
koncentracije na 1366,83 nakon koncentracije (promjena iznosi: 0,24; korišteni
su podaci na dan 31. prosinca 2004. – privremeni nerevidirani podaci).

*6. Udjeli sudionika koncentracije u drugim poduzetnicima*

Hrvatska
narodna banka je istražila kapitalnu i personalnu povezanost sudionika predmetne
koncentracije, te je utvrđeno sljedeće:

a) Kapitalna povezanost

S Podravskom bankom kapitalno su povezani
sljedeći poduzet­nici:

1. Brokeri 21 d.o.o. – u likvidaciji;
djelatnost: kupnja i prodaja vrijednosnih papira, upravljanje portfeljem,
investicijsko savjetovanje i drugi poslovi vezani uz burzovno poslovanje; –
Podravska banka je imatelj 100% udjela).

2. Cerere S.r.l. Trieste – djelatnost: trgovina; društvo u 90% vlasništvu
Đure Predovića i 10% vlasništvu Miljana
Todorovića. Ovo društvo je imatelj 9,93% udjela u
temeljnom kapitalu Podravske banke, a fizičke osobe koje su imatelji udjela u
istome, ujedno su i imatelji udjela u temeljnom kapitalu Podravske banke i to:
Đuro Predović: 9,33% udjela i Miljan
Todorović 8,73% udjela u temeljnom kapitalu Podravske
banke.

S obzirom na vlasničku strukturu Podravske
banke, ista je u na­dopuni prijave namjere provedbe predmetne koncentracije od
11. ožujka 2005. na zahtjev Hrvatske narodne banke dostavila Izjavu kojom Uprava
Podravske banke izjavljuje da ne postoji vlasnička ni upravljačka povezanost
članova Uprave i Nadzornog odbora Podravske banke s talijanskim bankama (Grupa UniCredit kao ni s Gruppo Banca Intesa), a koje su preko
društava-kćeri prisutne u Republici Hrvatskoj.

Požeška banka d.d. nema udjela u temeljnom
kapitalu drugih poduzetnika.

Navedene kapitalne veze sa strane Podravske
banke trenutno ne otvaraju pitanje mogućih negativnih učinaka predmetne
transakcije na tržišno natjecanje na mjerodavnom tržištu.

b) Personalna povezanost

Članovi Uprave Podravske banke nisu članovi
nadzornog odbora nijednog drugog poduzetnika, a članovi Nadzornog odbora
Podravske banke, osim g. Montinarija, nisu članovi
uprava i nadzornih odbora drugih banaka ili financijskih institucija. Dario Montinari, član Nadzornog odbora i imatelj 5,12% udjela u
temeljnom kapitalu Podravske banke je ujedno i član Upravnog odbora banke Medocredito Toscano iz Italije.

Personalna povezanost Požeške banke je sljedeća:

– Gđa Andrea Zemljić-Modronja, članica Uprave Požeške banke ujedno je
predsjednica Nadzornog odbora poduzetnika Gradske tržnice d.o.o. Sisak,

– G. Josip Medunić,
predsjednik Nadzornog odbora Požeške banke, ujedno je predsjednik Nadzornog
odbora poduzetnika Gravia d.o.o. Osijek, a do 15. ožujka
2005. bio je i član Nadzornog odbora Hrvatskih autocesta d.d..

– Gđa Marina Žarković,
članica Nadzornog odbora Požeške banke, ujedno je članica Upravnog vijeća Doma
zdravlja Požeško--slavonske županije,

– G. Branko Štulić,
član Nadzornog odbora Požeške banke ujed­no je član Nadzornog odbora
poduzetnika Vjesnik d.d., Zagreb, te član Upravnog vijeća Pučkog otvorenog
učilišta u Zagrebu.

Navedene personalne povezanosti banaka –
sudionica koncentracije trenutno ne otvaraju pitanje mogućih negativnih učinaka
predmetne transakcije na tržišno natjecanje na mjerodavnom tržištu.

*7. Opis i obrazloženje očekivanih pogodnosti predmetne
koncentracije za potrošače*

U pogledu očekivanih pogodnosti predmetne
koncentracije na potrošače, Podravska banka navodi kako Požeška banka u
posljednje dvije (2) godine ima evidentne probleme u poslovanju, što je
rezultiralo stagnacijom razvoja, skromnom ponudom te gubitkom klijenata.
Ulaskom Podravske banke doći će do konsolidacije poslovanja Požeške banke, a
uvođenje novih proizvoda i usluga za klijente, tehnološke inovacije kao i
uvođenje novog pristupa klijentima, sigurno će podići kvalitetu usluga u
interesu potrošača.

Podravska banka kao ciljnu klijentelu navodi xx (poslovna tajna).

Svim kategorijama građana planira se ponuditi
široka paleta kredita: gotovinskih, potrošačkih, stambenih, lombardnih,
hipotekarnih. Posebna pozornost planira se posvetiti ponudi proizvoda vezanih
na xx (poslovna tajna).

Prema navodima Podravske banke, na području
prikupljanja sredstava ponuda će obuhvaćati razne stimulativne i atraktivne
oblike štednje i depozita u kunama, s valutnom klauzulom, u devizama.

Podravska banka je mišljenja kako je Požešku
banku u kratkom roku moguće organizacijski i tehnički osposobiti za samostalno
obavljanje poslova xx (poslovna tajna), što će, uz
postojeći xx (poslovna tajna), omogućiti pružanje xx (poslovna tajna) poslovnim subjektima.

Također, Podravska banka smatra da se Požeška
banka može osposobiti za suradnju s xx (poslovna
tajna) za obavljanje poslova xx (poslovna tajna).

U suradnji s Podravskom bankom, klijentima
Požeške banke će se nuditi xx (poslovna tajna) usluge
i usluge xx (poslovna tajna).

Podravska banka planira organizirati poslovanje
Požeške banke tako da klijent na jednom mjestu dobije sve potrebne informacije
o ponudi Banke i obavlja sve poslove s Bankom. Procedure rada i odlučivanja
planiraju se standardizirati i ubrzati, što će poboljšati kvalitetu i brzinu
usluga. Kompletan servis, bogata ponuda proizvoda i usluga prilagođena
potrebama svakog klijenta, fleksibilnost i brzina obavljanja usluga osigurat će
Požeškoj banci prednost u odnosu na konkurentske banke u okruženju.

U pogledu poslovnih mjesta, Podravska banka
navodi kako će se uz postojeću mrežu poslovnica Požeške banke, ispitati
mogućnost otvaranja novih prodajnih mjesta.

III. Razmatranjem navedenih činjenica vezanih uz
analizu pred­metne koncentracije utvrđeno je sljedeće:

Provedbom predmetne koncentracije Podravska
banka će postati imateljem većine dionica i većinskog prava glasa u glavnoj
skup­štini Požeške banke, te će tako steći i tržišni
udio i tržišni polo­žaj Po­žeške banke na mjerodavnom tržištu koje je u ovom postupku
određeno kao tržište univerzalnog bankarstva na području Požeško-slavonske
županije.

Provedbom predmetne koncentracije, prema
podacima Hrvatske narodne banke na dan 31. prosinca 2004. Podravska banka
stječe 36,09% tržišnog udjela Požeške banke na mjerodavnom tržištu mjerenog
prema depozitima, te 13,05% tržišnog udjela prema kreditima. Bankarska grupa
koja će nastati provedbom predmetne koncentracije (Podravska banka i Požeška
banka) imat će na mjerodavnom tržištu, a prema podacima na dan 31. prosinca
2004. udjel od 36,13% svih prikupljenih depozita i 13,16% svih izdanih kredita.
Prema podacima Hrvatske narodne banke na dan 30. lipnja 2004., provedbom
predmetne koncentracije novonastala bankarska grupa imat će 29,17% poslovnih
jedinica svih banaka na mjerodavnom tržištu.

Provedbom predmetne koncentracije (na
nacionalnom nivou) ne dolazi do porasta omjera tržišne koncentracije (CR2, CR5), a porast HHI od 0,24 je beznačajan. Grupa banaka koja
će nastati provedbom predmetne koncentracije će na nacionalnom nivou (tržište
univerzalnog bankarstva Republike Hrvatske) prema podacima na dan 31. prosinca
2004. sudjelovati s tržišnim udjelom od 0,86% prema aktivi, 0,91% prema
kreditima, te 1,09% prema depozitima.

Iako je u ovom postupku utvrđeno da na
mjerodavnom tržištu Požeška banka ima najveći tržišni udio prema kriteriju
depozita, dok je u prethodnim razdobljima imala vladajući položaj, te najveći
tržišni udio prema broju poslovnih jedinica, provedbom predmetne koncentracije
neće doći do stvaranja novog dominantnog položaja iste, odnosno bankarske grupe
koja će nastati na mjerodavnom tržištu, ili na njegovom dijelu. Ovo iz razloga
što Podravska banka sa­mo stječe postojeći tržišni
udjel Požeške banke koji je u opadanju i prema kriteriju depozita i prema
kriteriju kredita prema kojima je Požeška banka tek četvrta na mjerodavnom
tržištu koje je ujedno je­dino područje njenog poslovanja. Cilj ulaska
strateškog partnera odnosno Podravske banke u Požešku banku prvenstveno je njen
opo­ravak.

Nadalje, provedba predmetne koncentracije neće
značajno utjecati na sprječavanje, ograničavanje ili narušavanje tržišnog
natjecanja na mjerodavnom tržištu. Naprotiv, predmetna transakcija će imati
isključivo pozitivan učinak na mjerodavnom tržištu. Naime, Podravska banka se
po provedbi predmetne koncentracije planira fokusirati na konsolidiranje i
jačanje bilance Požeške banke radi čega će se odmah početi razvijati novi
proizvodi i usluge kakve u svojoj ponudi ima Podravska banka. Podravska banka
će Požeškoj banci pružiti određena tehnička i stručna znanja u implementaciji
novih usluga radi povećanja broja klijenata Požeške banke, ali i podršku pri
rješavanju problema velike izloženosti Požeške banke prema pojedinim grupama
klijenata. Prema procjeni Podravske banke u razdoblju do xx
(poslovna tajna) godine Požeška banka bi trebala postati stabilna i
profitabilna institucija okrenuta ciljnoj skupini xx
(poslovna tajna). U tom smislu, jačanje i širenje ponude proizvoda i usluga
Požeške banke bit će poticaj za jačanje konkurencije na mjerodavnom tržištu na
kojem je Požeška banka izložena snažnoj konkurenciji prvenstveno Erste & Steiermärkische Bank d.d., Slatinske banke d.d.,
Slavonske banke d.d., Privredne banke Zagreb d.d. i Zagrebačke banke d.d.

Pri donošenju odluke, Hrvatska narodna banka
imala je u vidu pogodnosti za potrošače. Koristi koje će potrošači imali jesu
uvođenje novih proizvoda i usluga Požeške banke, nova organizacija poslovanja
temeljem koje će klijent na jednom mjestu obavljati sve poslove i dobiti sve
potrebne informacije o ponudi Požeške banke, te standardizacija i ubrzanje
procedura rada i odlučivanja što će poboljšati kvalitetu i brzinu usluga.

Slijedom iznesenoga, Hrvatska narodna banka je
predmetnu koncentraciju ocijenila dopuštenom, kako je odlučeno u točki 1.
izreke ovog rješenja.

POUKA O PRAVNOM LIJEKU

Ovo je rješenje konačno u upravnom postupku i
protiv njega nije dopuštena žalba, već se može pokrenuti upravni spor tužbom
neposredno kod Upravnog suda Republike Hrvatske u roku od 30 dana od dana
dostave ovog rješenja.

Urbroj: 206-020/05-05/ŽR

Zagreb,
11. svibnja 2005.

Guverner

Hrvatske narodne banke

**dr****. sc. Željko Rohatinski**, v. r.

Rješenje, NN 64/2005-1223